lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv en lv en lv en lv en lv en lv lv en lv en lv en lv en lv en lv en lv lv lv fr lv id lv ro fi fi lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Siguldas biznesa inkubatorā norit aktīva darbība – Alojas administrācija
Alojas pilsētas un pagasta pārvalde
Siguldas biznesa inkubatorā norit aktīva darbība
Kopš 2016. gada rudens Siguldā darbojas Latvijas Investīciju un attīstības aģentūras (LIAA) Siguldas biznesa inkubators, kur visu šo periodu noris aktīva darbība, tādējādi veicinot biznesa vidi reģionā.
Siguldas biznesa inkubatorā pirmajā darbības gadā atbalstu saņēmuši 33 ideju autori un uzņēmēji. Šobrīd pirmsinkubācijas posmu absolvējuši pirmie 15 dalībnieki. Lielākā daļa savas biznesa idejas attīsta tālāk, savukārt daļa dalībnieku – veicot tirgus analīzi, ir secinājuši uzņēmējdarbību tomēr neuzsākt, vai tiem nepieciešami vēl papildus tirgus pētījumi. Viens uzņēmējs pēc pirmsinkubācijas posma pabeigšanas veiksmīgi startējis un uzņemts inkubācijā.
Šajā rudenī pirmsinkubācijā uzņemti 6 jauni ideju autori, kas savu ideju vēl tikai testē vai meklē atbilstošāko biznesa darbības modeli, piedalās apmācībās un saņem individuālas konsultācijas.
Savukārt inkubācijas posmā darbojas 11 Komercreģistrā reģistrēti uzņēmumi. Inkubācijas dalībnieki papildus konsultatīvajam atbalstam saņem arī finansiālu atbalstu – līdzfinansējuma veidā tiek segtas 50% izmaksas pakalpojumiem, kas iepirkti publiskā iepirkuma rezultātā, kā arī tie var startēt inkubatora piešķirtajiem grantiem. Inkubācijas klienti var pieteikties uz divu veidu grantiem: līdz 10 000 eiro apmērā specifiskiem pakalpojumiem (prototipēšana, testēšana, ekspertu konsultācijas u.c.) un līdz 5000 eiro apmērā aprīkojuma (ražošanas iekārtu, materiālu un izejvielu) iegādei. Lai pieteiktos aprīkojuma grantam, uzņēmumam ir jābūt biznesa inkubatora klientam vismaz 1 gadu.
Biznesa inkubatora dalībnieku darbības jomas ir gan vilnas audumu, dizaina somu izgatavošana un gumijas grīdas segumu ražošanu, gan galda spēļu, sveču, atstarotāju, bērnu rotaļlietu un mēbeļu ražošana, gan IT risinājumi. Biznesa inkubatora klienti, SIA “MAAJAS” – zīmola Nature King Cradle radītāji, kas izgatavo dizaina šūpulīšus bērniem, šī gada Siguldas novada uzņēmēju gada balvas ceremonijā saņēma Siguldas biznesa inkubatora īpašo balvu kā uzņēmums ar lielāko izaugsmes dinamiku.
Lielākā daļa ideju autoru (52%) ir siguldieši, taču biznesa inkubatorā darbojas arī jaunie uzņēmēji no Ādažu (12%), Limbažu (12%), Garkalnes (12%), Salacgrīvas (6%) un Mālpils novada (6%).
Kā galveno priekšrocību, darbojoties biznesa inkubatorā, klienti novērtē iespēju veidot jaunus biznesa kontaktus un savstarpēji tīkloties, piedalīties apmācībās un gūt iedvesmu no interesantiem lektoriem, dzirdēt uzņēmēju pieredzes stāstus, kā arī izmantot kopā strādāšanas biroju Siguldā. Co-working jeb kopā strādāšana ir jauns, augošs un stabils virziens darba vietas veidošanā, jo cilvēkiem kļūst arvien aktuālāka vide, kurā tie atrodas. Tā ir iespēja dalīt kopīgu biroju, satikt citus cilvēkus, socializēties, iegūt jaunus biznesa kontaktus. Siguldas biznesa inkubators veido šādu vidi Siguldā, tāpēc aicinām ikvienu interesentu iesaistīties kopīgu ideju radīšanā un realizēšanā.
Šī gada laikā biznesa inkubatora klientiem ir notikušas apmācības par dažādām uzņēmējam būtiskām tēmām: pārdošanu, eksportu, grāmatvedību, neiromārketingu, tikšanās ar inkubatora mentoriem, darbnīca par Facebook reklāmu. Katrs klients paralēli strādā pie biznesa kanvas modeļa izveides un mārketinga stratēģijas izstrādes. Sadarbībā ar Siguldas novada domi notikuši jau 2 Siguldas novada uzņēmēju forumi.
Dalībniekiem tika organizētas informatīvas tikšanās un darbnīcas arī Ādažos, Garkalnē, Salacgrīvā, Limbažos, Alojā, Saulkrastos. Biznesa inkubators piedalās arī ideju novērtēšanā biznesa ideju konkursos Siguldas un Alojas novados.
Uzņemšana Siguldas biznesa inkubatorā inkubācijas posmā – jau reģistrētiem uzņēmumiem, kas nav vecāki par 3 gadiem, notiks reizi pusgadā. Nākamā uzņemšanas komisija būs 2018. gada 5. aprīlī. Savukārt ideju autoriem pirmsinkubācijas posmā, kur 6 mēnešu laikā var testēt ideju, pētīt tirgu, veikt aprēķinu un modelēt sava biznesa attīstību, uzņemšana notiek nepārtraukti.
Lai jaunajiem uzņēmējiem sniegtu praksē balstītas zināšanas, LIAA, kas koordinē biznesa inkubatoru darbību, veido mentoru tīklu. Siguldas biznesa inkubatora klientiem ir iespēja saņemt mentoru konsultācijas specifiskajos uzņēmējdarbības jautājumos. Mentoru tīkls tiek veidots, lai biznesa inkubatora dalībnieki laikus varētu saņemt praktiskus padomus, konsultācijas un idejas, kā tikt galā ar konkrētiem izaicinājumiem un problēmām, balstoties uz mentoru praktisko pieredzi vai izmantojot mentoru sociālo kapitālu.
Ikviens, kurš vēlas kļūt par daļu no mentoru tīkla un atbalstīt uzņēmējdarbības attīstību Latvijā, var sazināties ar biznesa inkubatora darbiniekiem pa tālr. 62400903 vai e-pastu: sigulda@liaa.gov.lv.
Siguldas biznesa inkubatora pakalpojumi ir pieejami 12 novadu teritorijās – ne tikai Siguldas, bet arī Alojas, Ādažu, Carnikavas, Garkalnes, Inčukalna, Krimuldas, Limbažu, Mālpils, Salacgrīvas, Saulkrastu un Sējas novadu uzņēmējiem un uzņēmējdarbības uzsācējiem.
LIAA Biznesa inkubatori tiek finansēti ERAF projekta “Reģionālie biznesa inkubatori un radošo industriju inkubators” ietvaros.
LIAA Siguldas biznesa inkubatora aktivitātēm var sekot līdzi Facebook lapā: https://www.facebook.com/LIAASigulda/
Latvijas Investīciju un attīstības aģentūra
← Vēl nedēļu var ieteikt kandidātus apbalvojuma “Alojas novada sporta laureāts 2017” nominācijām
Dambretes turnīrs Ozolmuižas pamatskolā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.